**MINISTERUL AFACERILOR INTERNE**

**INSTITUŢIA PREFECTULUI – JUDEŢUL SIBIU**

**ORDIN**

**privind convocarea Colegiului Prefectural al Judeţului Sibiu**

**în şedinţă pentru data de 29 iulie 2020**

**Prefectul Judeţului Sibiu,**

 Având în vedere referatul nr. 11329/10.07.2020 al Serviciului Monitorizarea Serviciilor Publice Deconcentrate şi Dezvoltare Economică, Compartimentul Monitorizarea Serviciilor Publice Deconcentrate şi Ordine Publică, prin care se propune emiterea unui ordin de convocare a Colegiului Prefectural al Judeţului Sibiu în şedinţă în data de 29 iulie 2020, ora 10.00, în sistem de videoconferință,

 În conformitate cu prevederile art. 267 alin. (4) din Ordonanța de Urgență a Guvernului nr. 57/2019 privind Codul Administrativ şi ale art. 3 și art. 4 din Regulamentul de funcţionare al Colegiului Prefectural al judeţului Sibiu, aprobat prin Ordinul Prefectului Judeţului Sibiu nr. 546/2018,

În temeiul prevederilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

 **emite următorul,**

**O R D I N :**

**Art. 1. -** Se convoacă Colegiul Prefectural al Judeţului Sibiu în şedinţă, pentru data de 29 iulie 2020, ora 10.00,în sistem de videoconferință, cu următoarea ordine de zi:

1. Informare privind stadiul plăților directe efectuate de APIA – Centrul Județean Sibiu, în Campania 2019. Stadiul de primire a cererilor unice în Campania 2020 și efectuarea controlului administrativ al acestora;

Prezintă: Agenția de Plăți și Intervenție pentru Agricultură – Centrul Județean Sibiu

1. Continuarea procesului de identificare a pădurilor virgine și cvasivirgine, includerea acestora în Catalogul național și administrarea de către Direcția Silvică Sibiu a fondului forestier național, inclus în suprafața ariilor naturale protejate;

Prezintă: Direcția Silvică Sibiu

1. Evoluția principalilor indicatori în activitatea vamală;

 Prezintă: Biroul Vamal de Interior Sibiu

1. Diverse.

 **Art. 2. -** Comunicarea prezentului ordin revine Secretariatului Colegiului Prefectural al Judeţului Sibiu.

|  |
| --- |
| **P R E F E C T,** |
| **Mircea – Dorin Crețu** |

**Sibiu, 16.07.2020**

**Nr. 318**